อัครมหาวิหารนักบุญยอห์น ลาเตรัน

| อัครมหาวิหารนักบุญยอห์น ลาเตรัน |
| --- | --- |
อัครมหาวิหารพระผู้ช่วยให้รอด อุทิศนักบุญยอห์นผู้ทำพิธีล้าง แลยอห์นผู้นิพนธ์พระวรสาร ในลาเตรัน   Archibasilica Sanctissimi Salvatoris  ac Sancti Ioannis Baptistae  et Ioannis Evangelistae ad Lateranum (ละติน)
เบื้องหน้าของอัครวิหารนักบุญยอห์น ลาเตรัน
th
 41°53′9″N 12°30′20″E﻿ / ﻿41.88583°N 12.50556°E﻿ / 41.88583; 12.50556
ที่ตั้ง: โรม
ประเทศ: ประเทศอิตาลี
นิกาย: โรมันคาทอลิก
เว็บไซต์: Archbasilica of St. John Lateran
ประวัติ
สถานะ: มหาวิหารเอกในสันตะปาปา
อุทิศแก่: ยอห์นผู้ให้บัพติศมา และ  ยอห์นผู้นิพนธ์พระวรสาร
เสกเมื่อ: ค.ศ. 324
สถาปัตยกรรม
สถาปนิก: Alessandro Galilei
ประเภทสถาปัตย์: มหาวิหาร
รูปแบบสถาปัตย์: บาโรก
งานฐานราก: คริสต์ศตวรรษที่ 4
แล้วเสร็จ: ค.ศ. 1735 (1735)
โครงสร้าง
อาคารยาว: 140 เมตร (460 ฟุต)
อาคารกว้าง: 140 เมตร (460 ฟุต)
เนฟกว้าง: 65 เมตร (213 ฟุต)
วัสดุ: หินอ่อน, แกรนิต และ ปูน
การปกครอง
มุขมณฑล: มุขมณฑลโรม
นักบวช
มุขนายก: สมเด็จพระสันตะปาปาฟรานซิส
หัวหน้าบาทหลวง: อากอสตีโน วัลลีนี

 แหล่งมรดกโลกโดยยูเนสโก
ชื่อที่ขึ้นทะเบียน: Historic Centre of Rome, the Properties of the Holy See in that City Enjoying Extraterritorial Rights and San Paolo Fuori le Mura
ประเภท: มรดกโลกทางวัฒนธรรม
เกณฑ์: i, ii, iii, iv, vi
ขึ้นเมื่อ: ค.ศ. 1980 (วาระที่ 4)
เลขอ้างอิง: 91
รัฐภาคี: อิตาลีและสันตะสำนัก
ภูมิภาค: ยุโรปและอเมริกาเหนือ
 
 
อัครมหาวิหารนักบุญยอห์น ลาเตรัน ในพระสันตะปาปา (อิตาลี: Arcibasilica Papale di San Giovanni in Laterano) หรือรู้จักกันทั่วไปในชื่อ มหาวิหารนักบุญยอห์น ลาเตรัน (อิตาลี: Basilica di San Giovanni in Laterano) หรือเรียกอย่างสั้นว่า มหาวิหารลาเตรัน เป็นมหาวิหารเอกในกรุงโรมและเป็นอาสนวิหารประจำตำแหน่งมุขนายกแห่งกรุงโรม นับเป็นมหาวิหารที่เก่าแก่ที่สุดและมีตำแหน่งสูงสุดในบรรดามหาวิหารเอกทั้งสี่แห่งในกรุงโรม และมีสถานะเป็นโบสถ์แม่ของโบสถ์ทั้งปวงในคริสตจักรโรมันคาทอลิก
อัครมหาวิหารนักบุญยอห์น ลาเตรัน เป็นมหาวิหารที่เก่าแก่มากที่สุดและมีความอาวุโสสูงสุดในบรรดามหาวิหารเอกทั้งสี่ในพระสันตะปาปาซึ่งทั้งหมดตั้งอยู่ในโรม มีลำดับศักดิ์อยู่เหนือแม้กระทั่งมหาวิหารนักบุญเปโตร และเป็นเพียงอาสนวิหารเพียงแห่งเดียวในโลกที่มีฐานะเป็น อัครมหาวิหาร และเนื่องจากเป็นอาสนวิหารที่เก่าแก่ที่สุด จึงได้รับการยกย่องให้เป็นอาสนวิหารแม่ของศาสนจักรโรมันคาทอลิก หัวหน้าพระคนบัจจุบันคือ พระคาร์ดินัลอากอสตีโน วัลลี ซึ่งเป็นคาร์ดินัลใหญ่แห่งมุขมณฑลโรม ในขณะที่ประธานาธิบดีฝรั่งเศสเป็นแคนันกิตติมศักดิ์ (honorary canon) ประจำมหาวิหารฯ โดยตำแหน่ง ซึ่งตำแหน่งแคนันกิตติมศักดิ์นี้เป็นตำแหน่งที่สืบทอดในหมู่ประมุขแห่งฝรั่งเศสมาตั้งแต่สมัยของพระเจ้าอ็องรีที่ 4 แห่งฝรั่งเศส
ด้านหน้าบริเวณทางเข้า มีศิลาจารึกเป็นภาษาละตินขนาดใหญ่ว่า Clemens XII Pont Max Anno V Christo Salvatori In Hon SS Ioan Bapt et Evang ซึ่งแปลอย่างย่อได้ว่า "สมเด็จพระสันตะปาปาเคลเมนต์ที่ 12 ในปีที่ 5 แห่งสมณสมัย ได้ทรงอุทิศอาคารหลังนี้แก่พระคริสต์เจ้าผู้ช่วยให้รอด เพื่อเป็นเกียรติแก่นักบุญยอห์นผู้ทำพิธีล้างและนักบุญยอห์นผู้นิพนธ์พระวรสาร" หรือมีความหมายก็คือ เดิมที มหาวิหารแห่งนี้ถูกสร้างขึ้นเพื่ออุทิศให้แก่พระเยซู และในหลายศตวรรษต่อมาก็ประกาศร่วมอุทิศให้แก่นักบุญยอห์นทั้งสอง คือยอห์นผู้ให้บัพติศมาและยอห์นผู้นิพนธ์พระวรสาร
อัครมหาวิหารฯ ตั้งอยู่ในกรุงโรม แต่อยู่นอกเขตแดนของนครรัฐวาติกันประมาณ 4 กิโลเมตรไปทางตะวันออกเฉียงเหนือ แม้จะไม่ได้อยู่ในวาติกัน แต่อัครมหาวิหารแห่งนี้มีสิทธิสภาพนอกอาณาเขตในฐานะสมบัติของสันตะสำนัก จากผลของสนธิสัญญาลาเตรัน ค.ศ. 1929 ระหว่างสันตะสำนักวาติกันกับรัฐบาลอิตาลี